পিএনএস ডেস্ক : সিরিজের প্রথম ম্যাচটা বৃষ্টির জন্য পণ্ড। পরের দুই ম্যাচে হার। দলীয় সংগ্রহ ১৫৩ রানের ওপাশে যায়নি। চতুর্থ ম্যাচে এসে ২৭৩ রান তুলে ব্যাটিংয়ের দৈন্য চেহারাটা কিছুটা হলেও কাটিয়ে উঠেছিল শ্রীলঙ্কা। কিন্তু হার এড়াতে পারেনি। লঙ্কান ভক্তদের মনে তাই প্রশ্নটা ওঠাই স্বাভাবিক—জিততে হলে কত রান করতে হবে? কলম্বোয় আজ সিরিজের পঞ্চম ও শেষ ম্যাচে এসে সেই অদৃশ্য প্রশ্নের জবাব বোধ হয় মিলল। আজ শেষ ওয়ানডেতে ইংল্যান্ডের বিপক্ষে আগে ব্যাটিং করে শ্রীলঙ্কার সংগ্রহ ৬ উইকেটে ৩৬৬!